มีโอกาสเดินผ่านไปผ่านมาร้านนี้บ่อย ยังไม่ได้เข้าซะที สบโอกาสเลยจัดซะหน่อย

พิกัด : เมเจอร์รัชโยธิน ร้านอยู่ข้างๆเซเว่นค่า มีป้ายร้านให้เห็นเด่นชัดค่ะ

บรรยากาศ : เข้าร้านไปก็จะเห็นตู้นม ตู้ไอติม หลายรส เยอะแยะตาแป๊ะกุ๊กไก่ มีโต๊ะเล็กๆหลายๆโต๊ะให้นั่งทานค่ะ 

เริ่มเล็งไอติมก่อนเลยเพราะคือเป้าหมายหลักที่แวะเข้ามา ไอติมมีประมาณ 7 รสค่ะ มีชาเขียว โยเกิร์ต ดับเบิ้ลชีท ลาเวนเดอร์ น้ำผึ้งอะไรซักอย่างนี่แหละค่ะ นมฮอกไกโด แล้วก็อีกรสจำไม่ได้ แหะๆ ได้ชิม น้ำผึ้งไป อร่อยดีค่ะหวานๆหอมๆน้ำผึ้งค่ะ ยืนตัดสินใจอยู่นาน สองจิตสองใจเอาไรดีน้า สรุปสั่งเป็น รสนมฮอกไกโด กับ ลาเวนเดอร์ค่ะ

นมฮอกไกโด : หวานละมุนดีค่ะ หอมนม เนื้อไอติมแน่นๆยืดๆ ชอบค่ะ

รสลาเวนเดอร์ : อันนี้เฉยๆค่ะ หวานอย่างเดียวเลย แต่สีสวยอยู่ ชมพูๆม่วงๆ

สนนราคาก็ scoop ละ 49 บาทค่า
ว่าจะแวะไปลองรสอื่นอีก แล้วก็ว่าจะลองนมขวดๆของร้านนี้ด้วยดูน่ากินมากเบยค่า
